
בס"ד
מהדורה ראשונה: אדר שני תשפ"ב, מהדורה שניה: תשרי תשפ"ה.    
פתח דבר:
אודה ה’ בכל לבב בסוד ישרים ועדה. על שזיכני לעסוק בעניני או"ה ולהוציא ספר זה. וזאת למודעי שאין לבר בלא תבן וכל ספר זה נכתב לעורר ולפתוח שערים ולא להורות כסומא בארובה ולאחר שהדברים הוטבו בעיני רבנן ותלמידיהון במהדורה הראשונה, ומיהרו בי להוציא את הספר עם מפתחותיו, שמתי על ליבי את הקדמת החסיד בעל חובת הלבבות, כי עד שתימצא השלימות יגרע מהחכמים, ולפעמים תקדימהו המיתה. על כן אמרתי לא עת להתמהמה. ואם תימצא הטעות יתלו המעיינים הדבר בי ויועילו להיטיב עמי ולהודיעני.
סדר הדברים: לא הקפדתי להביא כל המקורות המובאים בטור וב"י בשביל לא להלאות את המעיין, אבל ידע כל מעיין כי הבסיס הוא בדברי הסוגיות והראשונים דוגמת הרשב"א בתורת הבית, הרא"ש והמרדכי והר"ן. ובטור וב"י באותו סימן. כמו כן בכל סימן אשר ציינתי מדברי האחרונים דוגמת הפמ"ג היד יהודה והדרכ"ת הכוונה לאותו סימן.
ישנם נושאים ששייכים באופן עקיף לסימן בו הם נמצאים ואעפ"כ השתדלתי לבאר את הנושאים לפי סדר השו"ע. כגון נטל"פ שיש בו כמה נ"מ בכמה מקומות. 
כן ידוע לכל העוסקים בהוראה כי בענין איסור והתר העיקר להבין חלקי השאלה היינו הגדרת כל חלק מהשאלה והשיוך למקום הנכון ואחר ההתבוננות ידע התשובה כי רבים מאוד הפרטים בזה.
ולדוגמא אם נפלה כף ממין אחד למין השני צריך לדעת קודם כל אם הוא דרבנן או דאורייתא בשביל לידע מה יהא בספק (ובבשר בחלב מהשייך לזה בסימן פ"ז) ועוד מדוע הכף משוייכת למין הזה (מסימן ק"ה בדיני הבישול וצליה ושאר דרכי ההבלעות עם רוטב או בלי רוטב) ואם הוא מחמת שהוא בן יומו או אינו בן יומו (והוא מסימן קכ"ב ומסימן ק"ג בדיני נטל"פ) ואם הוא דבר שעבר מעין הגעלה (ואקליש עיין בסימן צ"ג ונחלקו שם בזה להלכה) וכדומה או דבר שכלל אין בו בליעה (כגון ששיע ביותר ואז יש מקום צירוף ע"פ שו"ע או"ח סימן תנ"א). וכל פרט מהעמדת דין הכף נוגע בהרבה מסימני שו"ע (עוד בסימן צ"ד וצ"ה). ואח"כ ידון להיכן נפל אם למין אחר או רק לכלי ממין אחר ומדוע הכלי נחשב ממין אחר האם בגלל שהוא בן יומו או אינו בן יומו. ומה יעשה אם יש ממאכל המין השני כיצד יאכלנו (ומהנוגע לדיני נ"ט בר נ"ט בסימן צ"ה). ואחר ידון להמשך מה יעשה וכיצד יכשיר הכלי ועוד רבים הפרטים ואי אפשר לפורטם כי רבים הם.
והעיקר בספר זה לקבץ מעט הענינים למען ידע להבין בקצרה הנושא והפסק בכל דבר. 
עוד יש להדגיש הוראת הפמ"ג בסדר הנהגות הנשאל כי אין להורות ללא הסתכלות בספר ולא ימהר לענות רק ישקול הדבר היטב וכך לא יבוא לידי טעות. 
ברצוני להודות להורי הרה"ג רבי פנחס שליט"א ולאמי מרת יהודית תליט"א שגידלוני וממשיכים בדאגתם ומסירותם, וכן למו"ח הרה"ג רבי יהודה הכהן רוט שליט"א ולחמותי מרת צילה תליט"א הדואגים ומתמסרים, יזכו לראות בנים ובני בנים עוסקים בתורה ומצות מתוך בריאות ונחת.
כן אזכיר את הישיבה"ק לצעירים קול תורה והישיה"ק מיר מודיעין עילית, ונשמת רבותינו הגאון רבי נתן צבי פינקל והגאון רבי אריה פינקל והגאון רבי רפאל שמואלביץ והגאון רבי אברהם יצחק ברזל זצוקל"ה ממימיהם שתינו ותורתם למדנו ויזכו לעמוד לקץ הימים בב"א.
כמו"כ כן אזכיר לשבח את הכוללים שבין כתליהם עמלתי בזה והם ישיבת מסילת התורה בראשות הגאון רבי עזרא שרים ואחיו הרה"ג רבי יונתן שרים שליט"א וכן כולל זכרון אליהו בראשות הגאון רבי יעקב סטנגל שליט"א וכולל אוהל חיים בראשות הגאון רבי משה וינברגר שליט"א וכן כולל לאברכים מופלגים בראשות הגאון רבי חיים הינמן שליט"א וכולל יששכר מאיר בראשות הגאון רבי יחזקאל סטפנסקי שליט"א. ישלם ה’ משכורתם שלימה מן השמים על דאגתם וטרדתם למען האברכים. 
אזכיר את נשמת סבי מורי אשר נסתלק מעימנו זה שנה הגאון רבי אברהם צבי שינפלד זצ"ל אשר יגע בכל כוחו בתורה וזכה לדון דין אמת בשבתו על הדין. ועמו את סבתי מורתי עזר כנגדו מרת נחמה שתחיה בתו של הגאון רבי יצחק ברנשטיין זצ"ל אשר רוחה חופף על הכל  כמלאך האומר גדל, שתזכה לראות בנים ובני בנים מלאים בתורה ומעשים טובים.
וכן ברצוני להודות להגאון רבי יצחק קופמן שליט"א שהנחני בהרבה ענינים והוראות ומוזכרים מפסקיו בספר בשם "בעלי הוראה", ולאחי הרה"ג רבי בנימין זאב שליט"א על עידוד וסייעתא.  
מנשים באוהל תבורך רעייתי חיה יוכבד תליט"א ונזכה יחד לגדל כל ילדינו לתורה וירא"ש מתוך הרחבה והצלחה. 
שמואל נסים בן אאמו"ר הגאון רבי פנחס גולן שליט"א

                                                 לעילוי נשמת

סבי הגאון רבי אברהם צבי בן משה יעקב שינפלד זצ"ל -מאן מלכי רבנן אשר דן דין אמת כארבעים שנה ועודדני בהוצאה זו.
* * *
סבי הרב ר’ משה בן רבי שמואל יעקב גלנדואר זצ"ל ורעייתו מרת שושנה רייזל בת רבי שמואל ניסים ברקוביץ זצ"ל אשר כל שאיפתם הייתה לראות צאצאיהם הולכים בדרך התורה וזכו להעמיד אחר עלות הכורת דור ישרים מבורך.
* * *
הרב מאיר יהושע בן רבי גרשון הכהן רוט זצ"ל ורעייתו מרת שרה מלכה בת רבי חיים אלימלך זצ"ל
הרב מרדכי בן רבי יצחק חיים רייך זצ"ל ורעייתו מרת צארטל בת רבי יהושע צבי זצ"ל
זכו להעמיד דור ישרים מבורך וכל חפציהם לראות זרעם הולך בדרך הישר והטוב.
* * *
הרב יששכר מאיר בן רבי ברוך סטפנסקי זצ"ל שפעל ותמך רבות למען הרבות תורה ולמען בני התורה.
תנצב"ה















[bookmark: _Toc181183648]פרק א’- דיני הרחקות בשר וחלב (סימנים פ"ח, פ"ט, צ"א, וסו"ס צ"ה):
[bookmark: _Toc181183649]אכילת בשר וחלב על שולחן אחד (והמסתעף לשאר איסורים להעלות על שולחנו):
א) גזרו חכמים שלא להעלות על שולחן אחד שאוכל בו, בשר וחלב שמא ישכח ויבוא לאכלם יחד ואף לשים עוף שהוא איסור דרבנן עם חלב על אותו שולחן אסרו.[footnoteRef:1]  [1:  משנה חולין דף ק"ג ושם דף ק"ד גבי עוף דאי"ז בכלל גזירה לגזירה וברש"י ביאר דהכל חדא גזירה.ובר"ן ביאר דאי לאו הא לא קיימא הא.ועיין אריכות בזה בט"ז ריש סימן פ"ח ובפמ"ג במשב"ז מה שהעיר עליו.(ועיין חכמ"א סימן מ’ סי"א דלא פלוג רבנן ותמה ג"כ על הט"ז ואיהו סבר דלא כרש"י). ] 

להעלות איסור והתר על אותו שולחן מותר, לבד מלחם של איסור שבו חששו יותר כי עליו עיקר מחיית האדם אמנם אם אינו אסור אלא מדרבנן יש להתיר[footnoteRef:2] (כגון פת עכו"ם וכגון חלת חוץ לארץ)[footnoteRef:3]. [2:  ש"ך ריש סימן פ"ח. עיין שהביא מחלוקת בין הרשב"א להארחות חיים המובא בב"י בהלכות פסח סימן ת"מ דהרשב"א אוסר להעלות עם הנכרי כל חמץ מפני חומרתו שמא יתערב והלא אינו בטל אפילו בשישים,והארחות חיים מתיר כמו בבשר וחלב.
(ובאינם מכירים עיין בחק יעקב בסוף סימן ת"מ שהתיר וכל האיסור רק במכירים ועל ידי היכר שאסור. אמנם בגאון אסר וכן פסק במ"ב שם עיין ומכאן נראה שהארחות חיים שהתיר אפילו במכירים התיר וע"י התר דאל"כ לדעת החו"י ליכא פלוגתא)
ודקדק הש"ך מהרשב"א שבשאר איסורים דלאו חמץ שרי ורק חמץ אסור מפני חומרתו אמנם בארח"ח נראה שכל איסורים שוו בזה לבשר וחלב והנה השו"ע בהלכות פסח פסק כהרשב"א ולכן בחמץ יש לאסור בכל אופן והש"ך כאן חשש לארחו"ח ולכן ביארו הש"ך דרק בלחם החמיר כי על הלחם יחיה האדם ולכן פסק הש"ך כנ"ל, מלבד חלת חו"ל שאיתא בגמרא לקולא (דהא בדף ק"ד ע"ב הגמרא הקשתה משם שראוי לא לגזור על העלאה מפני שהוא גזירה לגזירה ותירצה ששם אין חשש דאורייתא כלל) אבל בשאר לחם שיש בו חשש דאורייתא אסור (אף שהרשב"א הקל והלא פסקינן כוותיה בפסח, לא רצה הש"ך להקל בהרחקות).
והנה חבל אחרונים חלקו עליו עיין בדרכ"ת סק"ד וס"ק י"ב ועיין כו"פ סק"א, ומ"מ יש לפסוק כהש"ך בדרבנן ובפרט שהפר"ח ג"כ פסק כך (ובפרי תואר עה"מ חילק אם זהו דבר שיש לו היכר או לא עיי"ש באריכות).     ]  [3:  אמנם שאולי רק בחלת חו"ל יש להקל שכ"כ הש"ך ושם הלא יש קולות גדולות עיין בסימן שכ"ג וש"ך שם סק"א. אבל הלא המקור מהגמרא וכמו שהעתקנו בהערה קודמת וע"כ בכל מקום שליכא שום אופן של איסור דאורייתא וודאי יש להקל, ובפרט דהלא לרשב"א התבאר שהכל מותר גם לחם חוץ מחמץ.] 


